El Ministeri de Transports iniciarà les obres de millora a l'accés de la N-332 de Gandia aquest dilluns, 10 de març
06 març 2025

## El Ministeri de Transports iniciarà les obres de millora a l'accés de la N-332 de Gandia aquest dilluns, 10 de març06 març 2025Última actualització: 06 març 2025

![](../gestion/img/99a7da0ce72511124bcca31af9781621d20ef6eec7cf76676ddc8cb7ca0b4317.jpg)  
  

La Demarcació de Carreteres del Ministeri de Transports ha informat a l'Ajuntament de Gandia que, una vegada superat l'episodi de pluges d'aquesta setmana, els treballs per eliminar dos punts negres a l'accés a la carretera N-332 s'iniciaran aquest dilluns, 10 de març, per la qual cosa es produiran modificacions a la circulació.

Davant d'aquesta actuació, es recomana evitar l'eixida nord per l'avinguda de València, situada en paral·lel al polígon Alcodar, per dirigir-se a València i utilitzar les incorporacions a la circumval·lació de Gandia a través de la rotonda de Bellreguard, la rotonda de la carretera Albaida (Reial de Gandia) i la rotonda de la carretera Marxuquera (zona Los Naranjos).

  
**Detalls de l'actuació**

Les obres, dotades amb un pressupost d'1,7 milions d'euros, eliminaran dos stops ubicats als accessos a la carretera N-332 en tots dos sentits de circulació, punts especialment perillosos per falta de visibilitat, sobretot per a vehicles de grans dimensions com ara camions i furgonetes. Aquesta actuació permetrà millorar la incorporació dels vehicles a la via nacional mitjançant un carril d'acceleració que evitarà maniobres de risc i accidents.

[Twittear](https://twitter.com/share)